সিরিয়ার সঙ্গে তুরস্ক সরাসরি যোগাযোগ রাখছে: এরদোগান
সিরীয় সরকারের সঙ্গে নিম্ন-পর্যায়ের যোগাযোগ রক্ষা করে চলছে তুরস্ক। দেশটির প্রেসিডেন্ট রিসেপ তাইয়েপ এরদোগান বলেন, প্রেসিডেন্ট বাশার আল আসাদের বিরুদ্ধে লড়াই করা বিদ্রোহীদের প্রতি তুরস্কের সমর্থন থাকলেও সিরিয়ার সঙ্গে তার দেশের যোগাযোগ রয়েছে।







সিরিয়ার আট বছরের যুদ্ধে আসাদকে সন্ত্রাসী আখ্যায়িত করে তাকে অবশ্যই ক্ষমতা ছাড়তে হবে বলে ঘোষণা দিয়েছিলেন এরদোগান।




কিন্তু রাশিয়া ও ইরানের সমর্থনে বিদ্রোহীদের হাত থেকে সিরিয়ার বড় অংশের নিয়ন্ত্রণ হাতে নিয়েছেন আসাদ। বিদ্রোহীদের তাড়িয়ে তাদের সাবেক মূল ঘাঁটিতে অবস্থান নিতে বাধ্য করেছেন তিনি।
যদিও গত ডিসেম্বরে তুরস্কের পররাষ্ট্রমন্ত্রী বলেছেন, গণতান্ত্রিক নির্বাচনে আসাদ জয়ী হলে তার সঙ্গে তুরস্ক কাজ করতে প্রস্তুত। গত মাসে তিনি বলেছেন, রাশিয়া ও ইরানের মাধ্যমে দামেস্কোর সঙ্গে পরোক্ষ যোগাযোগ রাখছে তুরস্ক।
অবশেষে রোববার এরদোগান বলেন, সিরীয় সরকারের সঙ্গে তুরস্ক সরাসরি যোগাযোগ রাখছে।
টিআরটিতে দেয়া এক সাক্ষাৎকারে তিনি বলেন, সিরিয়ার সঙ্গে পররাষ্ট্রনীতি নিম্নপর্যায়ে রয়েছে। রাজনৈতিক নেতাদের চেয়ে ভিন্নভাবে গোয়েন্দা সংস্থাগুলোর কার্যকলাপ পরিচালিত হয়ে আসছে। 
এরদোগান বরেন, কারণ রাজনৈতিক নেতাদের মধ্যে সম্পর্কোচ্ছেদ ঘটতে পারে; কিন্তু গোয়েন্দা সংস্থাগুলো নিজেদের স্বার্থে যোগাযোগ রাখতে পারে।

সিরীয় সরকারের সঙ্গে নিম্ন-পর্যায়ের যোগাযোগ রক্ষা করে চলছে তুরস্ক। দেশটির প্রেসিডেন্ট রিসেপ তাইয়েপ এরদোগান বলেন, প্রেসিডেন্ট বাশার আল আসাদের বিরুদ্ধে লড়াই করা বিদ্রোহীদের প্রতি তুরস্কের সমর্থন থাকলেও সিরিয়ার সঙ্গে তার দেশের যোগাযোগ রয়েছে।